**Ministru kabineta noteikumu projekta „Grozījumi Ministru kabineta 2012.gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:   * ES Emisijas kvotu tirdzniecības sistēmas (turpmāk – ES ETS) informācijas apmaiņu, iesniegumu un ziņojumu iesniegšanu turpmāk ES ETS operatori veiktu, izmantojot Eiropas Komisijas izveidoto un uzturēto vienoto ES ETS informācijas apmaiņas sistēmu DECLARE, tādējādi būtiski samazinot administratīvo slogu un samazinātu ES ETS operatoriem darba apjomu, kas nepieciešams noteiktas informācijas iesniegšanai verificētājiem, Valsts vides dienestam, VARAM, kā arī noteiktas informācijas saņemšanai no tiem; * SEG atļauju izsniegšanas termiņus (Valsts vides dienesta (turpmāk – VVD) lēmuma pieņemšanas termiņu) pielāgotu atļauju A vai B kategorijas piesārņojošās darbības veikšanai vai C kategorijas apliecinājumu izsniegšanas termiņiem (un nevis Administratīvā procesa likuma 64.pantā minētais termiņš – viens mēnesis no iesnieguma saņemšanas dienas); * noteiktu, ka SEG atļauja brīvprātīgajiem ES ETS dalībniekiem tiek atcelta ar VVD lēmuma spēkā stāšanās dienu; * noteiktu prasības ES ETS operatoriem saistībā ar ziņošanu par emisijas kvotu pārdošanā iegūto finanšu līdzekļu izlietojumu un noteiktu, ka par emisijas kvotu pārdošanā iegūtajiem finanšu līdzekļiem veikto pasākumu īstenošanu pārbauda verificētājs, katru gadu apmeklējot iekārtu; * paredzētu, ka turpmāk publiski pieejami būs tikai VVD lēmumi par emisiju ziņojumu apstiprināšanu, bet emisiju ziņojumi un verificētāja ziņojumi publiski pieejami nebūs, jo šīs informācijas publiskošana nav nepieciešama un netiek prasīta ES tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnības  Šobrīd Latvijā ES ETS informācija apmaiņa notiek, izmantojot elektronisko pastu (elektroniski parakstīto dokumentu iesniegšanai) vai informācija tiek iesniegta pa pastu vai ierodoties personīgi, kas ES ETS operatoriem būtiski palielina darba apjomu un laiku, kas nepieciešams visas noteiktās informācijas iesniegšanai un saņemšanai. Informācijas uzglabāšanu ikviens ES ETS dalībnieks veic individuāli kādā sevis izvēlētā veidā, kas būtiski apgrūtina informācijas pārbaudi verificētājiem un palielina darba apjomu ES ETS operatoriem informācijas uzglabāšanas sistēmas aprakstam (katram ES ETS operatoram saskaņā ar Eiropas Komisijas 2012.gada 21.jūnija regulu Nr.601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK ir jāsagatavo un jāiesniedz kompetentajai iestādei SEG atļaujas saņemšanai arī monitoringa plāns, kur ir jāiekļauj detāla informācija par visas SEG monitoringam un ziņošanai nepieciešamās informācijas uzglabāšanas un arhivēšanas procedūras). Lielu daļu informācijas VVD publicē savā tīmekļa vietnē, kas palielina administratīvo slogu VVD un VVD reģionālo vides pārvalžu inspektoriem.  Eiropas Komisija ir izstrādājusi un bez maksas dalībvalstīm piedāvā izmantot vienotu ES ETS informācijas apmaiņas sistēmu, kas būtiski atvieglos visu ES ETS dalībnieku – operatoru, verificētāju, VVD un to reģionālo vides pārvalžu, kā arī VARAM un emisijas reģistra nacionālo administratoru apmaiņu ar informāciju un pieejamību tai.  ES ETS informācijas apmaiņas sistēmā DECLARE katram operatoram (katrai iekārtai) tiks izveidots konts sistēmā, kurā notiks visa apmaiņa ar ES ETS informāciju – monitoringa plānu un iesniegumu SEG atļaujas saņemšanai vai grozīšanai iesniegšana VVD, emisiju ziņojumu iesniegšana verificētājam, verificētāja slēdziena iesniegšana operatoriem, emisiju ziņojumu un verificētāja slēdziena iesniegšana VVD, VVD lēmumu par emisiju ziņojumu apstiprināšanu vai noraidīšanu iesniegšana operatoram; kā arī tiks uzglabāta visa informācija vienkopus. ES ETS informācijas apmaiņas sistēmā DECLARE šobrīd ir paredzētas šādas funkcijas:   * + monitoringa plānu iesniegšana un apstiprināšana (ar iespēju pievienot dažādus papildu dokumentus, piemēram, dažādus iesniegumus vai pamatojošo dokumentāciju) siltumnīcefekta gāzu emisijas atļaujas (turpmāk – SEG atļauja) saņemšanai vai SEG atļaujas grozījumiem;   + emisiju ziņojumu iesniegšana verificētājam;   + emisiju ziņojumu verifikācija un verifikācijas slēdziena sniegšana;   + emisiju ziņojumu iesniegšana kompetentajai iestādei;   + emisiju ziņojumu apstiprināšana;   + emisiju ziņojumu un monitoringu plānu vienkāršā pārbaude par aizpildes pareizumu (sistēma automātiska pārbauda obligātu lauku aizpildīšanu);   + datu apkopošanas rīki statistikas veikšanai, piemēram, Eiropas Parlamenta un Padomes 2003. gada 13. oktobra Direktīvas Direktīvas 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK 21. panta ziņošanas prasībām;   + uzlabojumu ziņojumu iesniegšana.   Papildus šajā sistēmā VVD varēs operatoriem nosūtīt (iesniegt) sagatavotās SEG atļaujas, SEG atļauju grozījumus, kā arī lēmumus par emisiju ziņojumu apstiprināšanu.  Šai sistēmai un tajā esošajiem kontiem pieeja būs tikai konkrētiem nominētiem cilvēkiem (nebūs publiski pieejama informācija). Eiropas Savienības dalībvalstīm ir brīva izvēle izmantot ES ETS informācijas apmaiņas sistēmu DECLARE.  Šobrīd SEG atļaujas izsniegšanas termiņš ir Administratīvā procesa likumā noteiktais administratīvā akta pieņemšanas termiņš (30 dienas), kuru VVD var pagarināt, ja nepieciešams saņemt papildus informāciju. Šis termiņš ir pārāk īss un papildus pagarināšanai nepieciešamā lēmuma pieņemšana arī rada papildus administratīvo slogu. Saskaņā ar Adminsitratīvā procesa likuma 64.pants otro daļu VVD var pieņemt lēmumu pagarināt termiņu, kādā tiek izdots administratīvais akts – SEG atļauja, kas pēc būtības ir VVD lēmums. Saskaņā ar Ministru kabineta 2012.gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (turpmāk – Noteikumi Nr.769) iekļauto nosacījumu operatori SEG atļaujas saņemšanai vai grozīšanai iesniedz arī iesniegumu atļaujas A vai B kategorijas piesārņojošās darbības veikšanai saņemšanai vai grozīšanai. VVD šie iesniegumi ir jāskata kopā, jo tajos iekļautajai informācijai ir jābūt konsekventai (piemēram, ja iesniegumā SEG atļaujas grozījumiem ir minēts, ka operators ir nomainījis izmantoto kurināmo, tad šādiem grozījumiem ir jāparādās arī atļaujai A vai B kategorijas piesārņojošās darbības veikšanai. Tomēr šo diva veida atļauju izsniegšanai vai grozījumu veikšanai ir noteikti dažādi termiņi, kas apgrūtina VVD darbu. Ja gadījumā ir jāprasa papildus informācija ES ETS operatoram par iesniegumā vienas vai otras atļaujas saņemšanai vai grozīšanai (kas praktiski ir 100% gadījumu), tad VVD vēl ir arī jāpieņem papildus vēl viens administratīvais akts (lēmums) par SEG atļaujas izsniegšanai vai grozījumu veikšanas termiņa pagarinājumu.  Noteikumos Nr.769 arī ir nepieciešams noteikt nosacījumus, kā operators ziņo par emisijas kvotu pārdošanā iegūto finanšu līdzekļu izlietojumu. Šis pienākums ES ETS operatoram ir iekļauts likumā “Par piesārņojumu”, kura attiecīgie grozījumi stājās spēkā 2016.gada 30.jūnijā. Tomēr šši informācijas ziņošanas kārtība vēl nav izstrādātā Ministru kabineta noteikumos (deleģējums šādas kārtības iekļaušanai Ministru kabineta noteikumos ir iekļauta iepriekšminētajā likumā).  Noteikumos Nr.769 ir noteikts, ka VVD savā tīmekļa vietnē publicē lielu apjomu ES ETS informācijas, tomēr nav tādu nosacījumu, ka šādai informācijai ir jābūt publiski pieejamai, piemēram, pilna apjoma emisiju ziņojumi un verificētāja slēdzieni. Līdz šim Noteikumos Nr.769 ir iekļauts nosacījums, ka VVD ir jāievēro informācijas neizpaušanas principi un, ja ES ETS ir norādījis, ka kāda informācija ES ETS operatoru sniegtajos ziņojumos ir konfidenciāla, VVD bija jānodrošina, ka tā netiek publicēta. Tomēr šī nosacījuma ievērošana VVD bija apgrūtinoša, ņemot vēra, ka ES ETS operatori ziņojumus mēdza iesniegt pdf formātā vai aizsargātus ar paroli, un bija ļoti apgrūtinoši nodrošināt, ka daļa no ziņojuma netiek publicēta. Šis pats nosacījums attiecas uz verifikācijas ziņojumiem, jo tajos verificētājam arī ir jāiekļauj informācija par aktivitātes datiem (izmantoto izejvielu vai kurināmā apjomi, saražotā gala produkcija), bet verificētāji veica visus pasākumus, lai nodrošinātu, ka šos ziņojumus nav iespējams mainīt (datnes tika aizsargātas ar paroli un/vai sagatavotas pdf formātā). VVD lēmumos par ES ETS operatoru iesniegto emisiju ziņojumu apstiprināšau vai noraidīšanu ir pieejama tā informācija, ko ir nepieciešams publicēts sabiedrības līdzdalības principa nodrošināšanai – darbībās izmantotās tehnoloģijas, radītais CO2 emisiju apjoms (enerģētikas darbībās radītais emisiju apjoms un rūpnieciskajos procesos radītais emisiju apjoms)  Ar Noteikumu projektu panākamais mērķis un rezultāts:  Noteikumu projektā, iekļaujot nosacījumu izmanoto ES ETS informācijas apmaiņas sistēmu DECLARE, kā arī izmantojot šādu informācijas apmaiņas un uzglabāšanas rīku, būtiski samazināsies administratīvais slogs ES ETS operatoriem – nepieciešamais darba apjoms un laiks noteiktās informācijas iesniegšanai verificētājiem un pēc tam arī VVD. Izmantojot šo sistēmu ES ETS operatori varēs pietiekami ātri un efektīvi iesniegt visu informāciju – VVD iesniedzamie iesniegumi SEG atļaujas saņemšanai vai grozīšanai un pavadošā dokumentācija – monitoringa plāns, datu kvalitātes kontroles un uzraudzības procedūru apraksti u.c., verificētājam iesniedzamie emisiju ziņojumi un pavadošā dokumentācija, VVD iesniedzamie gala emisiju ziņojumi, VARAM iesniedzamā informācija par ES ETS operatoru iekārtās izmantotā kurināmā un saražotās gala produkcijas (saražotā siltumenerģija un elektroenerģija, saražotās rūpnieciskās produkcijas apjomi un rūpnieciskās produkcijas ražošanā izmantoto izejvielu apjomi u.c, noteiktajām iestādēm, neizmantojot pastu, elektronisko pastu, datu nesēju, elektroniskos parakstus u.c. Šo sistēmu izmantojot ES ETS operatoram vairs nevajadzēs pašam uzturēt šīs iepriekšminētās informācijas uzglabāšanas vietni, jo tā visa tiks uzglabāta ES ETS informācijas apmaiņas sistēmā DECLARE.  Papildus šī sistēma samazinās arī administratīvo slogu informācijas apmaiņai, kā arī informācijas uzglabāšanai VVD, VARAM un emisijas reģistra nacionālajiem administratoriem..  Noteikumos Nr.769 ir nepieciešams veikt vairākus tehniskus grozījumus, nosakot, ka ES ETS brīvprātīgo operatoru atļaujas tiek atceltas ar VVD lēmuma pieņemšanas dienu (tāpat kā obligātajiem ES ETS operatoriem), kā arī ir nepieciešams pielāgot SEG atļaujas un to grozījumu termiņus atļauju A vai B kategorijas piesārņojošās darbības veikšanai vai C kategorijas apliecinājumu izsniegšanas termiņiem.  Noteikumu projektā tiek arī noteikta kārtība, kādā ES ETS sagatavo un iesniedz ziņojumu par emisijas kvotu pārdošanā iegūto finanšu līdzekļu izlietojumu. Tiek arī noteikts, ka SEG emisiju samazināšanas pasākumu, kas noteikti likumā “Par piesārņojumu”, īstenošanu prakstiski pārbauda verificētājs, ikgadējās vizītes laikā, kad tiek veikta iekārtu darbības un datu pārbaude ikgadējo emisiju ziņojumu verificēšanai. Tādējādi verificētājs pārbaudīs, vai ES ETS operators tiešām ir veicis tos SEG emisiju samazināšanas pasākumus, par kuriem ES ETS operators ir ziņojis., un kā tiek pārbaudīta pasākumu veikšana, kas ir finansēta no šiem līdzekļiem. |
| 3. | Projekta izstrādē iesaistītās institūcijas | VARAM, VVD |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē vai var ietekmēt:   * ES ETS operatorus attiecībā uz ES ETS informācijas apmaiņas sistēmas DECLARE izmantošanu, kā arī attiecībā uz ziņošanu par emisijas kvotu pārdošanā iegūto finanšu līdzekļu izlietojumu; * VVD un reģionālo vides pārvalžu inspektorus attiecībā uz ES ETS informācijas apmaiņas sistēmas DECLARE izmantošanu, kā arī attiecībā uz SEG atļauju un to grozījumu izsniegšanas termiņiem, brīvprātīgo ES ETS operatoru SEG atļauju atcelšanu un informācijas publicēšanu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu:  *ES ETS operatoriem*  Ir paredzams, ka, izmantojot ES ETS informācijas apmaiņas sistēmu DECLARE, ES ETS operatoriem administratīvais slogs samazināsies, jo turpmāk vairs nevajadzēs izmantot dažāda veida informācijas apmaiņas un iesniegšanas iespējas (e-pasts, elektroniski parakstīti dokumenti, pasts, personīgā iesniegšana), bet visa informācijas apmaiņa un uzglabāšana notiks vienkopus.  ES ETS operatoriem var nedaudz palielināties administratīvais slogs, jo katru gadu kopā ar emisiju ziņojumu vajadzēs iesniegt informāciju par emisijas kvotu pārdošanā iegūto finanšu līdzekļu izlietojumu – emisijas kvotu pārdošanas apjomi, iegūtie finanšu līdzekļi, veiktie SEG emisiju samazināšanas pasākumi un to veikšanai iztērētie līdzekļi.  *VVD un tā reģionālajām vides pārvaldēm*  Ir paredzams, ka, izmantojot ES ETS informācijas apmaiņas sistēmu DECLARE, tā darbības uzsākšanas laikā palielināsies administratīvais slogs VVD inspektoriem, jo būs nepieciešams Latvijas ES ETS operatoriem izveidot kontus (63 konti), savukārt turpmāk administratīvais slogs sakarā ar šīs sistēmas izmantošanu var samazināties.  VVD samazināsies administratīvais slogs, jo VVD tīmekļa vietnē būs nepieciešams turpmāk publicēt tikai SEG atļaujas un tā grozījumus, kā arī monitoringa plānus un VVD lēmumus par emisiju ziņojumu apstiprināšanu vai noraidīšanu.  Nav paredzama būtiska ietekme uz uzņēmējdarbības vidi. |
| 3. | Administratīvo izmaksu monetārs novērtējums | Šobrīd netiek paredzēta noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļa vietnē 2016. gada 29.septembrī. |
| 3. | Sabiedrības līdzdalības rezultāti | Anotācijas sadaļa tiks papildināta pēc sabiedrības pārstāvju viedokļu un komentāru saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, VVD |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.  Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

**Anotācijas III, IV un V sadaļa - Projekts šo jomu neskar.**

Vides aizsardzības un reģionālās

attīstības ministrs K. Gerhards

Vīza:

valsts sekretārs R. Muciņš

17.10.2016. 15:00

2054

F.Rūmnieks

67026528, [Fricis.Rumnieks@varam.gov.lv](mailto:Fricis.Rumnieks@varam.gov.lv)

H.Rimša

67026512, [Helena.Rimsa@varam.gov.lv](mailto:Helena.Rimsa@varam.gov.lv)